Magtige Immuunstelsel. Bou joune op vir die voorkoming en genesing van siektes en om veroudering te vertraag
BrowseInterestsStay InformedCareerPersonal GrowthFiction & BiographiesHealth & FitnessLifestyleCultureBrowse byBooksAudiobooksNews & MagazinesSheet MusicBrowse allUploadSign inJoinMagtige ImmuunstelselBou joune op vir die voorkoming en genesing van siektes en om veroudering te vertraag
Inwendig gegenereerde anti-oksidante soos die ensiemstelsels Glutatioon Peroksied, Katalase en Superoksied Dismutase word binne ons liggaamselle vervaardig en oortref die effektiwiteit van uitwendige anti-oksidante (wat as voedingsaanvullings geneem word) by verre. Daar word byvoorbeeld geskat dat Superoksied Dismutase 3 500 keer meer kragtig as Vitamien C is in die neutralisering van die gevaarlike Superoksied radikaal.
Anti-oksidante beskerm die selle teen skade wat deur onder meer stres, gifstowwe, reaktiewe suurstoftipes, bakterieë, virusse, swamme en parasiete in die liggaam veroorsaak word. As „n mens dus verantwoordelikheid vir jou gesondheid wil aanvaar, sal jy sorg dat jy voldoende hoeveelhede van die regte voedingstowwe inneem om jou liggaam in staat te stel om siektes te voorkom en genees en om veroudering te bestry. Hoe ouer mens word, hoe minder doeltreffend word die liggaam se instandhoudingsproses van voorvermelde ensiemstelsels, hoofsaaklik omdat die liggaam se absorpsievermoë van die boumateriale daarvan gaandeweg afneem. Hoewel dié kosbare, beskermende ensieme nie direk ingeneem kan word nie, kan die boustene daarvan wel deur middel van spesifieke kossoorte en ander middele verkry word. Die boustene bestaan uit spesifieke aminosure, vitamiene, minerale, spoorelemente en mikronutriënte (die kleurstowwe in plante). Vervolgens word die drie ensiemstelsels kortliks in die volgende formaat bespreek: (a) Eienskappe, funksies en werking in die liggaam (b) Bronne wat die boustene daarvan voorsien: Die spesifieke groente, vrugte, orgaanvleis, aanvullings en medisyne wat bydra tot die vervaardiging daarvan. Om die rol van die 3 ensiemstelsels tot die uiterste te vereenvoudig: Superoksied Dismutase kataliseer die omskakeling van die gevaarlike en onstabiele superoksied-radikaal na suurstof en waterstofperoksied. Dié proses staan as “dismutering” bekend. Hoewel waterstofperoksied steeds „n oksiderende radikaal is, kan dit dan maklik deur Katalase en Glutatioon Peroksidase in water en suurstof verander word.
Die water-oplosbare anti-oksidant Glutatioon word uit die aminosure glisien, glutamaat en sisteïen gevorm. Die ensiemstelsel waarvan dit die kern vorm, word Glutatioon Peroksidase genoem. Sy biochemiese funksies is om vetgebonde waterstofperoksied onskadelik te maak en om vrye waterstofperoksied in water te verander. Glutatioon Peroksidase is besonder doeltreffend vir die neutralisering van gifstowwe in die slymvliese en lewer.
Die volgende kossoorte help jou liggaam om meer glutatioon te vervaardig: Avokadopeer, Blomkool, Broccoli, Brussels Sprouts, Eiers, Knoffel, Kool, Spinasie, Tamaties en Uie.
Aanvullings: Ongelukkig is dit onmoontlik om voldoende hoeveelhede boustene vir Glutatioon net uit voedsel te verkry. Jy is verplig om ook aanvullings te neem om jou liggaam in staat te stel om genoeg daarvan te vervaardig. N-Asetiel-Sisteïen (NAC) is in Suid-Afrika oor die toonbank beskikbaar as Almuco200 en ACC200 bruispille, Solmucol sakkies en in kapsulevorm as N-A-C. Dit word onder meer aangewend as teenmiddel teen Panado (acetaminophen) oordosis en vir longkwale soos sistiese fibrose, bronchitis en asma. In die liggaam skakel dit vinnig om in Glutatioon.
Melkdistel (Silymarin) is „n kragtige anti-oksidant wat die lewer beskerm deur glutatioonvlakke hoog te hou.
Alfa Lipoïensuur is „n anti-oksidant wat die intrasellulêre vlakke van glutatioon verhoog en in stand hou. Selenium is „n spoorelement en onderdeel van dié ensiemstelsel wat benodig word vir die optimale funksionering daarvan.
Borrie (Curcumin / Turmeric) verbeter die werking van glutatioon S-transferase in die brein en beskerm neurone teen oksidasiestres. Lees verder:
Katalase is „n besonder snelle en effektiewe anti-oksidant ensiemstelsel wat die omskakeling van waterstofperoksied in suurstof en water kataliseer. Een katalase molekule kan 40 miljoen molekules waterstofperoksied in net een sekonde in water en suurstof verander. Katalase span waterstofperoksied ook in om gifstowwe soos etanol, metanol, formaldehied en nitrate met suurstof te neutraliseer. Katalase help om skade aan DNA te verhinder en veroudering te vertraag.
Aartappels, Appelkose, Beeslewer, Brussels Sprouts, Kersies, Komkommers, Koringspruite, Patats, Perskes, Pynappels, Radyse, Rooikool, Spinasie, Uie, Wortels.
Aanvullings wat uit natuurlike plantmateriaal vervaardig word en koper, mangaan, selenium en sink bevat, kan boustene aan die liggaam verskaf om katalase te vervaardig.
Selegiline (Deprenyl) word in Suid-Afrika gebruik as „n voorskrifmedisyne teen Parkinson se siekte. „n Bekende handelsmerk is Aspen se Skedule 4 Parkilyne. Selegiline is „n selektiewe MAO Inhibeerder antidepressant – dit inhibeer alleenlik Mono-amien Oksidase B – en verhoog vlakke van Superoksied Dismutase en Katalase in die liggaam. Aangesien dit „n geskeduleerde medisyne is, kan Parkilyne natuurlik net deur „n mediese praktisyn verkry word en moet onder streng mediese toesig gebruik word.
Lees verder: Vegetable & Fruit Sources of Catalase | eHow.com
Superoksied Dismutase is „n ensiemgroep wat die angel van die dodelike superoksied radikaal trek. Superoksiede is anione – atome met „n negatiewe lading – wat ontstaan wanneer „n suurstofmolekule „n addisionele elektron verkry. Superoksied Dismutase kataliseer die omskakeling van superoksied na suurstof en waterstofperoksied. Dié omskakeling staan as “dismutering” bekend. Hoewel waterstofperoksied steeds oksiderend is, word dit maklik deur Katalase en Glutatioon Peroksidase in water en suurstof verander. Superoksied Dismutase beskik oor kragtige anti-inflammatoriese eienskappe.
Blomkool, Broccoli, Brussels Sprouts, Garsgras, Kweekgras en Spanspek.
Aanvullings van plant mikronutriënte soos sulforaphane, soja isoflavone en broccolipoeier is die beste. Die Solgar handelsmerk het „n Sulphur Antioxidant Complex op die mark. Verder moet jou daaglikse multivitamien- en mineraalaanvulling oor voldoende Vitamien C en koper beskik. Lees verder:
Blaylock, Russell L. Health and Nutrition Secrets. www.amazon.com/Health-Nutrition-SecretsRussell-Blaylock/dp/0929173481/ref=sr_1_11?s=books&ie=UTF8&qid=1357582058&sr=111&keywords=superoxide+dismutase
Colman, John. Life Span-Increasing Effects of Super Oxide Dismutase (SOD).
Dow, Alastair. Deprenyl: The Anti-Aging Drug. www.amazon.com/Deprenyl-Anti-Aging-DrugAlastair-Dow/dp/087319036X
Goepp, Julius. The Overlooked Compound That Saves Lives.
Kiefer, Dale. Superoxide Dismutase: Boosting the Body’s Primary Antioxidant Defense.www.lef.org/magazine/mag2006/jun2006_report_sod_01.htm?source=search&key=superoxide%20di
Mandal, Dr Ananya. Antioxidant Enzyme Systems. www.news-medical.net/health/AntioxidantEnzyme-Systems.aspx
Pressman, Alan H. Glutathione: The Ultimate Antioxidant. www.amazon.com/GlutathioneUltimate-Antioxidant-Alan-Pressman/dp/0312964323/ref=sr_1_3?s=books&ie=UTF8&qid=1357582981&sr=13&keywords=glutathione
Ron Rothenberg. Forever Ageless. www.amazon.com/Forever-Ageless-Advanced-RonRothenberg/dp/1604028343/ref=sr_1_1?s=books&ie=UTF8&qid=1357584516&sr=11&keywords=forever+ageless+ron+rothenberg
Smith, Timothy J. Renewal. www.amazon.com/Renewal-Anti-Aging-Revolution-TimothySmith/dp/0312972091/ref=sr_1_1?s=books&ie=UTF8&qid=1357583378&sr=11&keywords=renewal+timothy+j+smith
Sosin, Allan H. Alpha Lipoic Acid: Nature’s Ultimate Antioxidant. www.amazon.com/AlphaLipoic-Acid-Ultimate Antioxidant/dp/157566366X/ref=sr_1_1?s=books&ie=UTF8&qid=1357583434&sr=11&keywords=sosin+allan+alpha
Uys, Pieter. Gesondheidsgeheime van Plante.
Uys, Pieter. Hou Jouself Jonk en Gesond met Natuurlike Hormone.
Sign up to vote on this titleUsefulNot usefulMagtige Immuunstelsel. Bou joune op vir die voorkoming en genesing van siektes en om veroudering te vertraag by Pieter Uys0.0 (0)EmbedDownloadDescriptionDie liggaam se eie inwendige anti-oksidant ensiemstelsels wat deel van die immuniteitstelsel uitmaak, is veel, veel sterker as enige eksterne anti-oksidante soos bv Vitamien C. En daar is maniere o...	Die liggaam se eie inwendige anti-oksidant ensiemstelsels wat deel van die immuniteitstelsel uitmaak, is veel, veel sterker as enige eksterne anti-oksidante soos bv Vitamien C. En daar is maniere om hierdie inwendige ensiemstelsels te versterk ten einde gesondheid te bevorder, siektes te help bestry en veroudering te vertraag. Lees oor die drie helde Glutatioon Peroksidase, Katalase en Superoksied Dismutase en hoe jy hulle kan versterk deur die regte tipes kos, aanvullings en voorskrifmedisyne te neem.Interests: Types, Research, Health & MedicineRead on Scribd mobile: iPhone, iPad and Android.Copyright: Attribution Non-Commercial (BY-NC)Download as DOCX, PDF, TXT or read online from ScribdFlag for inappropriate contentShow moreShow less
RelatedDik Lynn en Lynn Blouwildebeesby Pieter UysElvis Van Athosby Pieter UysLOFLIEDERE IN DIE HOERHUISby Pieter UysΤƐΒΡΟΝTΗ NOΥС NTƐλƐΙΟC ~ DONDERSLAG PERFEKTE BEGRIP deur Pieter Uysby Pieter UysSimilar To Magtige Immuunstelsel. Bou joune op vir die voorkoming en genesing van siektes en om veroudering te vertraagSkip carouselDik Lynn en Lynn BlouwildebeesElvis Van AthosLOFLIEDERE IN DIE HOERHUISΤƐΒΡΟΝTΗ NOΥС NTƐλƐΙΟC ~ DONDERSLAG PERFEKTE BEGRIP deur Pieter UysHuldeblyk Aan Oriana FallaciDie Esoterika van Mara met 'n Eindnota deur Prof. A. V. KrugerMagtige Immuunstelsel. Bou joune op vir die voorkoming en genesing van siektes en om veroudering te vertraag